ԱՄՓՈՓԱԹԵՐԹ
    
««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԱԾԻ

	1. ՀՀ Արարատի մարզպետի աշխատակազմ
	09.07.2026թ.

	
	N 01//04772-2026

	Առաջարկություններ և դիտողություններ չկան։
	

	2. ՀՀ Լոռու մարզպետի աշխատակազմ
	08.07.2026թ.

	
	N 01/109,3,1/05914-2026

	Առաջարկություններ և դիտողություններ չկան։
	

	3. ՀՀ Շիրակի մարզպետի աշխատակազմ
	08.07.2026թ.

	
	N 01/07․3/05582-2026

	Առաջարկություններ և դիտողություններ չկան։
	

	4. ՀՀ Սյունիքի մարզպետի աշխատակազմ
	09.07.2026թ.

	
	N 01/04/1/04416-2026

	Առաջարկություններ և դիտողություններ չկան։
	

	5. ՀՀ Վայոց ձորի մարզպետի աշխատակազմ
	08.07.2026թ.

	
	N 01/13.1/3949-2026

	Առաջարկություններ և դիտողություններ չկան։
	

	6. ՀՀ Տավուշի մարզպետի աշխատակազմ
	08.07.2026թ.

	
	N 01//03221-2026

	Առաջարկություններ և դիտողություններ չկան։
	



	7․ՀՀ ֆինանսների նախարարություն
	30.07.2026թ.

	[bookmark: _Hlk205454480]
	№ 01/9-1/20748-2025


	[bookmark: _Hlk205455227]Ուսումնասիրելով Ձեր 20.07.2026թ-ի N ԴԽ/20.1/27712-2026 գրությամբ ներկայացված ՀՀ կառավարության որոշման նախագիծը, հայտնում ենք հետևյալը.
Նախագծով առաջարկվում է ՀՀ 2026թ-ի պետական բյուջեի «1212. Տարածքային զարգացում» ծրագրի «32001. ՀՀ մարզերում առաջնահերթ լուծում պահանջող անհետաձգելի ծրագրերի իրականացում» միջոցառման ՀՀ կառավարության ներքո առկա չբաշխված շուրջ 289. մլն դրամից 288.3 մլն դրամը վերաբաշխել ՀՀ մարզպետների աշխատակազմերին մարզերում առաջնահերթ լուծում պահանջող, անհետաձգելի (հրատապ) որակված ծրագրերի իրականացման համար:
Նախագծի վերաբերյալ ներկայացվում են հետևյալ դիտարկումները.
1. Նախագծով նախատեսվում է 288.3 մլն դրամից՝
· 69.7 մլն դրամ հատկացնել Շիրակի մարզպետի աշխատակազմին, որից 27.7 մլն դրամ՝ Ախուրյան համայնքի Ախուրիկ բնակավայրում ժամանցի կենտրոնի կառուցման համար։
· 32.0 մլն դրամ՝ Սյունիքի մարզպետի աշխատակազմին, Կապան համայնքի Ներքին Հանդ բնակավայրում խաղահրապարակի կառուցման աշխատանքների համար:
· 169.9 մլն դրամ՝ Տավուշի մարզպետի աշխատակազմին, Բերդ համայնքի Տ-10-50/Հ-82/-Վերին Ծաղկավանի ճանապարհի հիմնանորոգման աշխատանքների իրականացմանը, 
· 0.4 մլն դրամ՝ Վայոց ձորի մարզպետի աշխատակազմին, Տ-9-23/Տ-9-21/-Արտաբույնք–Հորբատեղ մարզային (տեղական) նշանակության ավտոճանապարհի 3.1 կմ հատվածի փլուզված մասի վերականգնման նախագծանախահաշվային փաստաթղթերի ձեռքբերման համար:
Այս կապակցությամբ անհրաժեշտ ենք համարում նշել, որ քննարկման անհրաժեշտություն ունի վերոնշյալ աշխատանքները հրատապ և անհետաձգելի բնույթի աշխատանքներ համարելու և դրանք տվյալ միջոցառման շրջանակում ֆինանսավորելու նպատակահարմարությունը: 
Վերոնշյալ դիտարկումը պայմանավորված է հետևյալ հանգամանքներով.
ա/ ժամանցի կենտրոնի և խաղահրապարակի կառուցման աշխատանքները, մեր գնահատմամբ, առավել նպատակահարմար է իրականացնել սուբվենցիոն ծրագրերի շրջանակներում՝ համայնքների բյուջեների միջոցների և Կառավարության համաֆինանսավորման հաշվին, հաշվի առնելով սուբվենցիոն ծրագրերի շրջանակում սահմանված առաջնահերթությունները,
բ/ ճանապարհների հիմնանորոգման, ինչպես նաև այդ նպատակով նախագծանախահաշվային փաստաթղթերի ձեռքբերման համար անհրաժեշտ ֆինանսական միջոցների նախատեսման հարցը նպատակահարմար է քննարկել ներկայում ընթացող 2027թ. բյուջետային գործընթացների շրջանակում՝ համապատասխան հայտերի առկայության դեպքում, պետական բյուջեի «1049» ծրագրի «21001» միջոցառման ներքո՝ հիմք ընդունելով տվյալ ծրագրի և միջոցառման նպատակներն ու շրջանակը։
Առաջարկը պայմանավորված է նաև այն հանգամանքով, որ նշված աշխատանքների իրականացման անհրաժեշտությունը չի առաջացել անկանխատեսելի հանգամանքների (օրինակ՝ բնական կամ տեխնածին աղետների) հետևանքով, ուստի դրանց ֆինանսավորման հարցը հնարավոր է/էր և, կարծում ենք, նպատակահարմար է/էր քննարկել բյուջետային գործընթացների շրջանակում։
	2. Նախագծով առաջարկվում է «1212» ծրագրի «32001» միջոցառման ՀՀ կառավարության ներքո առկա չբաշխված միջոցներից 1.2 մլն դրամ վերաբաշխել ՀՀ կառավարության պահուստային ֆոնդ, ինչպես նաև ՀՀ կառավարության պահուստային ֆոնդից նույն չափով միջոցներ հատկացնել Արարատի մարզպետի աշխատակազմի կողմից իրականացվող «1009» ծրագրի «31001» միջոցառմանը՝ ՀՀ կառավարության 23.04.2025թ. N 483-Ա որոշմամբ Աշխատակազմին տրված էլեկտրամոբիլի լիցքավորման կայան ձեռք բերելու համար:
Այդ կապակցությամբ նշենք, որ ՀՀ կառավարության 04.12.2025թ. N 1761-Ն որոշման հավելվածով հաստատված՝ պետական բյուջեում վերաբաշխումների և Կառավարության պահուստային ֆոնդից հատկացումների իրականացման կարգի 38-րդ կետի 7-րդ ենթակետի համաձայն՝ արտաքին վերաբաշխումներ չեն կարող իրականացվել, եթե լրացուցիչ ծախսային կարիքի ֆինանսավորման առաջարկը բյուջեի պլանավորման փուլում չի ճանաչվել առաջնահերթ և չի ներառվել պետական բյուջեի մասին օրենքի լրացուցիչ ծախսերի առաջնահերթությունների ցանկում։
Տվյալ դեպքում 1.2 մլն դրամի լրացուցիչ ծախսային կարիքը չի ճանաչվել առաջնահերթ և չի ներառվել օրենքի առաջնահերթությունների ցանկում։ Հետևաբար առաջարկում ենք լիցքավորման կայանի ձեռքբերման ֆինանսավորման աղբյուր դիտարկել ՀՀ 2026թ-ի պետական բյուջեով աշխատակազմին հատկացված ընդհանուր միջոցները, հաշվի առնելով նաև այն հանգամանքը, որ «1009» ծրագրի «11001» միջոցառման գծով 2026թ-ի առաջին կիսամյակի փաստացի կատարողականը կազմել է 84 %, իսկ ֆինանսավորման չօգտագործված մնացորդը կազմում է շուրջ 31.7 մլն դրամ։
3. Նախագծի տեղեկանք-հիմնավորման համաձայն՝ Ալավերդի քաղաքի Սանահին թաղամասի ջրամատակարարման համակարգի վերակառուցման աշխատանքների լրացուցիչ ծավալների ձեռքբերման նպատակով նախատեսվում է հատկացնել 7.5 մլն դրամ:  
Համաձայն Նախագծի N 9 հավելվածի՝ նշված աշխատանքների ձեռքբերման ընթացակարգը կազմակերպվել է «Գնումների մասին» օրենքի 15-րդ հոդվածի 6-րդ մասի հիմքով, առանց ֆինանսական միջոցների հատկացման հանգամանքի: Այս կապակցությամբ հայտնում ենք, որ նշվածի վերաբերյալ դիրքորոշում կարող ենք ներկայացնել կազմակերպված ընթացակարգի կամ դրա արդյունքում կնքված պայմանագրի մասին տեղեկատվությունը Նախագծի ընդունումը հիմնավորող փաստաթղթում բացահայտելու պարագայում: Միաժամանակ հայտնում ենք, որ էլեկտրոնային գնումների համակարգում առկա տեղեկատվության համաձայն՝ վերոնշյալ գնման առարկան ի սկզբանե ներառված չի եղել Լոռու մարզպետի աշխատակազմի 2026թ. գնումների պլանում:
	4. Էլեկտրոնային գնումների համակարգում առկա տեղեկատվության համաձայն՝ Սյունիքի մարզպետի աշխատակազմի 2026թ. գնումների պլանում 45211137/501 «մարզական հրապարակների հետ կապված կառույցների կառուցման աշխատանքներ»,  71351540/504 «տեխնիկական հսկողության ծառայություններ» և 98111140/506 «հեղինակային հսկողության ծառայություններ» ԳՄԱ կոդերով գնման առարկաների պայմանով տողերը բացվել են բյուջետային ծախսերի տնտեսագիտական դասակարգման «5113. Շենքերի և շինությունների կապիտալ վերանորոգում» հոդվածով, այնինչ Նախագծի N N 3 և 4 հավելվածների համաձայն՝ գնումների պլանով վերոնշյալ գնման առարկաների տողերով նախատեսվաած գումարները հատկացվում են «5112. Շենքերի և շինությունների շինարարություն» հոդվածով: Ելնելով վերոգրյալից՝ առաջարկում ենք շտկել նախագծի հավելվածների միջև առկա անհամապատասխանությունը:
	5. Նախագծում առկա են խմբագրական բնույթի վրիպակներ, ինչի կապակցությամբ հայտնում ենք, որ N 9 հավելվածում՝
· Տավուշի մարզպետի աշխատակազմի մասով անհրաժեշտ է «98111140/13» ԳՄԱ կոդը փոխարինել «98111140» ԳՄԱ կոդով,
· Արարատի մարզպետի աշխատակազմի մասով՝ «Խումբ N 08» դասակարգումը փոխարինել «Խումբ N 1» դասակարգումով:
Ելնելով վերոշարադրյալից (ներկայացված չէ Նախագծով նախատեսված աշխատանքները հրատապ և անհետաձգելի բնույթի աշխատանքներ համարելու հիմքերը) և հաշվի առնելով, որ բնակարանի (բնակելի տան) էներգաարդյունավետ վերանորոգման նպատակով ներգրավված վարկերի տոկոսադրույքի սուբսիդավորման գծով ստանձնված են պետական պարտավորություններ («1232. Էներգաարդյունավետության ծրագիր» ծրագրի «12002. Պետական աջակցություն բնակարանների և անհատական բնակելի տների էներգաարդյունավետ վերանորոգման աշխատանքների իրականացմանը» միջոցառման գծով 29.07.2026թ. դրությամբ փաստացի ծախսը կազմել է տարեկան պլանի 77.6 %-ը և մինչև տարեվերջ կանխատեսվող պահանջարկը կարող է գերազանցել տվյալ միջոցառման համար պետական բյուջեով նախատեսված միջոցների ծավալը՝ 2026թ. պետական բյուջեի առաջնահերթ իրականացվող ծրագրերն արտացոլող N 6 հավելվածի համաձայն՝ «12002» միջոցառման գծով գումարը նախատեսված է 1.5 մլրդ դրամ)՝ առաջարկում ենք լրամշակել Նախագիծը՝ վերաբաշխվող միջոցների առաջնահերթությունները վերանայելու և դրանք արդեն իսկ ստանձնված պարտավորությունների կատարմանն ուղղելու նպատակով:
	























- Չի ընդունվել․
Նշված ծրագրերի հրատապությունը պայմանավորված է  համայնքային նշանակությամբ, ինչպես նաև բնակիչների համար առաջնահերթ համարվող խնդիրների լուծմամբ։




- Չի ընդունվել․
Ճանապարհները, որոնք ընդգրկված են հավելվածում տեղական նշանակության են, իսկ  տեղական նշանակության ճանապարհները 1049/21001 ծրագրի շրջանակներում ներառելու առաջարկը լրացուցիչ հիմնավորման անհրաժեշտություն ունի, քանի որ նպանատիպ ճանապարհները վերոնշյալ միջոցառման ներքո ներառելը ՀՀ ֆինանսների նախարարության կողմից միշտ խնդրահարույց է համարվել։
 Հարկ է նշել, որ 1212/32001 միջոցառման 2026 թվականի պետական բյուջեվ հատկացված 2․0 մլրդ դրամ միջոցներից շուրջ 1․7 մլրդ դրամը վերաբաշխվել է բացառապես համայնքային նշանակություն ունեցող հիմնախնդիրների կարագավորման նպատակով, այդ հիմնախնդիրները չեն եղել որևէ տեխնածին և/կամ բնական աղետի հետևանքներ։ Բացի այդ հարկ է նշել նաև, որ  բնական, տեխնածին աղետների և այլ նմանատիպ խնդիրների հետևանքների մեղման և վերացման աշխատանքների ֆինանսավորման համար առկա է ՀՀ կառավարության պահուստային ֆոնդ։




-Ընդունվել է,
 Կատարվել են համապատասխան փոփոխություններ









- Ընդունվել է,
Լրամշակվել է Նախագծի հիմնավորումը։ 
Նշյալ գնման առարկան ՀՀ Լոռու մարզպետի աշխատակազմի կողմից ներառվել է  2026թ. գնումների պլանում: 








-Ընդունվել է ի գիտություն․
 ՀՀ կառավարության որոշման նախագծի  ընդունվելու պարագայում ՀՀ Սյունիքի մարզպետի աշխատակազմը գնման առարկաների պայմանով բացված տողերի բյուջետային ծախսերի տնտեսագիտական դասակարգման հոդվածը կփոխի՝ «5112. Շենքերի և շինությունների շինարարություն», հետևաբար նախագծի հավելվածների միջև փոփոխություն կատարելու անհրաժեշտությունը բացակայում է։


- Ընդունվել է,
տեխնիկական վրիպակները շտկվել են․








-Չի ընդունվել, 
  ՀՀ 2026 թվականի պետական բուջեով ՀՀ ՏԿԵ նախարարությանը պատկանող 1212/32001 միջոցառման միջոցները նախատեսված են բացառապես չկանխատեսված և հրատապ խնդրիների կարգավորման համար/տվյալ հանգամանքով պայմանավորված էլ միջոցառման ամբողջ ֆինանսական միջոցները նախատեսվում են ՀՀ կառավարության տողում, ոչ թե ըստ առանձի ծրագրերի/, հետևաբար այն ծրագրերը, որոնք ընդգրկվում են նշված միջոցառման շրջանակներում, համարվում են անհետաձգելի և հատապ բնույթ ունեցող, ընդ որում Նախարարությունը մինչև որևէ  ՀՀ կառավարության որոշման նախագիծ շրջանառելը ծրագրերի իրականացման հրատապությունը և անհրաժեշտություն գնահատում է։
  Հարկ է նշել նաև, որ 1232/12002 միջոցառման ֆինանսական միջոցների պահանջարկը կանխատեսել է ՀՀ ՏԿԵ նախարարություն,  որի հիման վրա էլ առաջարկվել է գումարի չբավարարող մասը ներառել առաջնահերթությունների հավելվածում, միաժամանակ Նախարարությունը  1232/12002 միջոցառման ֆինանսավորման աղբյուր չի դիտարկել և չի կարող դիտարկել 1212/32001 միջոցառման ՀՀ կառավարության ներքո հաստատված միջոցները։



